Numër 350-03/22

Data 01.11.2022

Në bazë Nenit 113. paragrafi 2. pika 1. të Ligjit për Këshillat Kombëtare të Pakicave Kombëtare (Fletorja zyrtare R.S. 72/2009,20/2014 - vendimi i GJK 55/2014 dhe 47/2018) dhe neni 34. të Statutit të Këshillit të kombëtar shqiptar nr.520.44-1/18 e vendimit të datës 31.10.2022 të Këshillit Ekzekutiv i Këshilli Kombëtar Shqiptar shpallë:

**THIRJE PËR PROJEKT PROPOZIME**

**Për përkrahjen financiare të projekteve të cilat bartin aktivitete dhe kontributojnë në qëllimin e përgjithshëm të ruajtjes e kultivimit të gjuhës, artit, kulturës e identitetit Shqiptar në Luginën e Preshevës.**

Qëllimi i thirrje publike është shpërndarja e mjeteve të miratuara nga Memorandum Bashkëpunimi i Këshillit Kombëtar Shqiptar dhe Qeverisë së Republikës së Kosovës (i datës 28 tetor, 2022) që ka për qëllim ruajtjen e kultivimin e gjuhës, artit, kulturës e identitetit Shqiptar në Luginën e Preshevës. Përmes kësaj thirrje publike synohet përkrahja për realizimin projekteve të organizatave të shoqërisë civile, individëve e shoqatave që janë themelues pjesëtarët e pakicës kombëtare shqiptare.

Shuma e granteve do të varet nga lloji i projekt propozimit dhe kapacitetit për zbatim. Shuma e përkrahjes do të jetë e hapur për tu vlerësuar nga Komisioni Përzgjedhës. Grantet mund të jenë **mikro grante individuale, si dhe përfshirë deri në 100 bursa për studentët më të mirë në universitetet publike** (deri 1,000 EUR), **të vogla** (deri 5,000 EUR), **të mesme** (25,000 – 50,000 EUR) apo **grante të mëdha** (duke filluar nga 50,000 e më shumë). Periudha maksimale e zbatimit është deri në 10 muaj.

Kriteret e përzgjedhjes përfshijnë: 1. Relevanca e projektit me kërkesat e thirrjes, 2. Kapaciteti për zbatim të projektit të propozuar dhe 3. Arsyeshmëria e buxhetit.

Të gjitha aplikimet duhet të bëhen në formë elektronike. Për mikro grante, grantet e vogla dhe të mesme duhet të dërgohet Koncept Propozimi + CV-të e stafit kyq përgjegjës për projektin, derisa për grantet e mëdha nevojitet forma e plotë aplikimit së bashku me buxhet si dhe CV-të e stafit kyq që do të angazhohet. Aplikacionet duhet të dërgohen në e-mail kksh.lugina@outlook.com. **Afati i fundit per aplikim është ora 18:00 me datë 18 nëntor, 2022.**

Format për aplikim si dhe të gjitha informatat tjera gjinden në [www.nacionali.info](http://www.nacionali.info) (portali i KKSH-së) .Për informata shtesë ju lutem na shkruani në kksh.bujanoc@gmail.com ose në telefon **00 381 17 853 264.**

**Vërejtje:** Vetëm projektet e pranuara brenda afatit përmes emailit dhe me dosje të plotë do të shqyrtohen.